เรื่องร้องเรียน: สนามกีฬาเปิด 10 โมง ปิด 2 ทุ่ม เด็กๆไม่มีที่ออกกำลังกายครับ  ช่วยแก้ปัญหาให้หน่อยครับ
การดำเนินการของเจ้าหน้าที่: ตามที่ท่านได้ร้องเรียนลานกีฬาเปิด 10 โมง ปิด 2 ทุ่ม เด็กๆไม่มีที่ออกกำลังกายครับ ให้ทางสำนักงานเขตดำเนินการแก้ไข สำนักงานเขตมีนบุรี ขอเรียนว่าลานกีฬาชุมชนหมู่บ้านรินทร์ทอง ได้รับแจ้งปัญหาร้องเรียนเรื่องเสียงดังจากผู้มาใช้บริการลานกีฬา สำนักงานเขตมีนบุรี ได้ทำหนังสือขอความร่วมมือลดการใช้เสียงการเล่นกีฬาและเชียร์กีฬาในลานกีฬาชุมชนหมู่บ้านรินทร์ทอง ให้คณะกรรมการบริหารลานกีฬาฯ ควบคุมการใช้เสียงของผู้มาใช้ลานกีฬาขณะเล่นกีฬาหรือออกกำลังกาย ตั้งแต่เดือนธันวาคม 2565 เป็นต้นมา แต่ยังไม่ได้รับการแก้ไขปัญหาดังกล่าว ทั้งนี้ได้เข้าไปตรวจสอบแล้วพบว่ายังมีการใช้งานลานกีฬาตามปกติ ไม่มีการควบคุมการใช้เสียงของผู้มาใช้บริการแต่อย่างใด สำนักงานเขตมีนบุรี จึงขอกำหนดเวลาการให้บริการลานกีฬาชุมชนหมู่บ้านรินทร์ทอง ตั้งแต่เวลา 10.00 – 20.00 น. เพื่อลดผลกระทบจาการใช้เสียง ซึ่งท่านยังคงสามารถใช้บริการลานกีฬาในช่วงเวลา 10.00 – 20.00 น. และยังมีบริเวณนอกโดมลานกีฬาที่ยังสามารถออกกำลังกายชนิดอื่นได้ โดยสำนักงานเขตมีนบุรี จะนัดผู้ที่ได้รับผลกระทบทั้งสองฝ่ายมาตกลงร่วมกันเพื่อหาข้อยุติอีกครั้ง
ความเห็นของผู้แจ้ง: เจ้าหน้าที่แอปชื่นชมครับแต่เจ้าหน้าที่เขตน่าจะเอาเครื่องวัดเสียงมาติดตั้งนะครับและทางเขตไม่เคยมาชี้แจงอะไรเลยครับ
พื้นที่: แขวงมีนบุรี เขตมีนบุรี กรุงเทพมหานคร